open-index/open-wikipedia-markdown huggingface dataset:
מוסול (סרט)

**מוסול** (באנגלית: **Mosul**) הוא סרט פעולה משנת 2020, המבוסס על אירועים אמתיים ובייחוד על אירועי הקרב על מוסול (2016–2017). את הסרט ביים מת'יו מייקל קרנהאן ומככבים בו ואליד אלגדי, היאט כאמיל וטהר א-שייע בתפקידים הראשיים, כשוטרי יחידת ימ"מ של משטרת מוסול המתנגדים לכוחות דאעש. הסרט הופק בשיתוף פעולה עם הבמאים אנתוני רוסו וג'ו רוסו.

## תקציר עלילת הסרט
בשנים 2014–2017 כבש דאעש את העיר מוסול בעיראק. באותן שנים הקבוצה היחידה שנלחמה ברציפות בכובשים הייתה יחידת הימ"מ של מחוז נינווה במשטרת עיראק, שהורכבה מגברים מקומיים שנפצעו או שנהרג להם בן משפחה בידי דאעש. קאווה, שוטר ממוצא כורדי בן 21, בקושי שורד קרב יריות. כאשר העשן מתבהר הוא פוגש את הגברים שהצילו את חייו, לוחמי הימ"מ של נינווה, בפיקודו של ג'אסם. דודו של קאווה עצמו נהרג על ידי דאעש. הוא מצטרף ליחידה, אם כי הם הצטמצמו לתריסר גברים בלבד עם שלושה רכבי HMMWV ועודפי סיגריות. לפני שיומו הראשון עם היחידה יסתיים, קאווה יהיה עד להצלת ילד ולמותם של כמה עמיתים במתקפה של דאעש באמצעות רחפנים חמושים ב-PETN ו-C-4, בעוד מפקדם ינהל משא ומתן עם לוחמי אל-חשד א-שעבי, ינקום באדם שבגד בו וישתתף במארב על מעוז דאעש.

## שחקנים ודמויות
* ואליד אלגדי - קולונל קווה אפסהאני
* היאט כאמיל - היאט
* טהיר א-שייע - הוקה
* אדם בסה - קאווה
* סוהיל דבאך - ג'אסם
* יצחק אליאס - ואליד
* בן עפאן
* מוהימן מחבובה - אמיר
* אוטאיבה עדלחאק - כמאל
* עבאס עבדולגאני - בעל בית
* מוחמד אטוגי - אכרם
* מהדי שלחוואי - ילד
* אחמד גאנם - סינאן
## הפקה
צילומי הסרט נערכו במרוקו.
## ראו גם
*מוסול (סרט תיעודי)

## קישורים חיצוניים

#### ביקורות
* ביקורת: Bilder und Artworks 
* 

## הערות שוליים

קטגוריה:יחידות מיוחדות בקולנוע ובטלוויזיה
קטגוריה:סרטים בערבית
קטגוריה:סרטי 2020
קטגוריה:סרטי פעולה
C'est pour toi (שיר)

"**C'est pour toi**" (בעברית: "**זה בשבילך**") הוא סינגל שהוקלט על ידי הזמרת-יוצרת הקנדית-צרפתייה סלין דיון. השיר יצא לאור ב-9 בספטמבר 1985, כסינגל הראשון מתוך אלבום האולפן השביעי שלה *[[C'est pour toi]]*, על ידי חברת התקליטים TBS. השיר הופץ לראשונה בקוויבק ובקנדה.

השיר הגיע למקום השלישי במצעד שבקוויבק.

## רקע וכתיבה

ב-21 בספטמבר 1985 השיר נכנס למצעד השירים של קוויבק והגיע למקום השלישי ושהה עשרים שבועות במצעד, מה שהפך אותו לאחד מהשירים המצליחים ביותר של דיון באותה העת. על מנת לעזור בקידום שלו, הוציאה דיון את הבי-סייד שלו "Pour vous". בשנת 1985, הופץ הווידאו קליפ הרשמי שלו.

## אלבומים שבהם נכלל
"C'est pour toi" הופיע באלבום האוסף של סלין דיון *[[Les chansons en or]]*, משנת 1986, וב-*[[The Best of Celine Dion]]*, משנת 1988.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סלין דיון
קטגוריה:שירים בצרפתית
קטגוריה:בלדות פופ
בית הקברות של יהודי פורטוגל בפריז

**בית הקברות של יהודי פורטוגל בפריז** (בצרפתית: **Cimetière des Juifs portugais de Paris**) המוכר גם בתור **בית הקברות היהודי בלה וילט** (בצרפתית: **Cimetière israélite de la Villette**) ו**בית הקברות היהודי ברחוב דה פלנדר** הוא בית עלמין יהודי עתיק בפריז.

בית הקברות השוכן בשדרות דה פלנדר  שב, היה פעיל בסוף המאה ה-18 ובראשית המאה ה-19 ורשום רשמית כאתר היסטורי.

## היסטוריה
בית הקברות התקדש לראשונה בידי קהילת יוצאי פורטוגל על שטח קטן בשדרות דה פלנדר (מס.44) שנרכש בידי יעקב רודריגה פרייר בקומונה-דאז לה וילט . לפני רכישת השטח נקברו יהודים בגינת הבניין הסמוך (מס.46) לפי הסכם עם בעל הבניין שהפעיל בו פונדק. כשנרכש הפונדק בשנת 1773 בידי פושט עורות שניצל את שטח הגן כדי לקבור לצד הנפטרים היהודים גם את נבלות החיות שאת עורן פשט, נחלץ פרייר לפעולה ורכש את החלקה הסמוכה לשם הקמת בית העלמין. חוזה הרכישה נחתם ב-3 במרץ 1780, ואישור הפעלת בית הקברות נחתם בידי סגן מפקד משטרת פריז, ז'אן שרל פייר לנואר , ב-7 במרץ. פרייר עצמו נקבר במקום בספטמבר 1780 אך לטענת הסופר האנטישמי אדואר דרימון משפחתו הוציאה את גופתו מהמקום בשנת 1878 (שרידיו אכן הועברו בשלב כלשהו לחלקת המשפחה בבית הקברות של מונמארטר).

בשנת 1809 עברה השליטה בבית הקברות לידי הקונסיסטוריה המרכזית של יהודי צרפת והוא נסגר לקבורה ב-18 בפברואר 1810 כאשר נפתחה חלקה לקבורה יהודית בפר לשז.

בית הקברות רשום כאתר היסטורי, שטחו 424 מ"ר והמצבות הבודדות ששרדו בו נושאות תאריכים מלוח השנה הרפובליקני ולא העברי. האתר אינו נגיש לעוברים ושבים והביקור בו נערך רק בתיאום ואישור הקונסיסטוריה היהודית של פריז.

## קישורים חיצוניים

## הערות שוליים

קטגוריה:פריז: בתי קברות
פורטוגל פריז
קטגוריה:יהדות פורטוגל
קטגוריה:יהדות פריז
מוסול (סרט תיעודי)

**מוסול** הוא מותחן תיעודי משנת 2019 העוסק במאבק להחזרת העיר מוסול העיראקית מידי המדינה האסלאמית של עיראק והלבנט במסגרת הקרב על מוסול (2016-2017).

## סקירה כללית
הסרט הוא סרט הביכורים של דן גבריאל, שעבד באזור כקצין לוחמה בטרור של ה-CIA וגם הפיק את הסרט. הסרט מתמקד בנרטיבים המצטלבים של הקבוצות האתניות העיראקיות השונות שהיו מעורבות במבצע להשבת מוסול: בן שבט סוני, מיליציות שיעיות, לוחמים נוצרים וכוחות פשמרגה כורדים.

צילומי עדי ראייה נלכדו בעדשת המצלמה משך תשעה חודשים על ידי צוות מצלמות ביחידות שונות של הכוחות העיראקיים. הסרט עוקב אחר העיתונאי העיראקי עלי מאולה במיליציה, יחד עם אלמנת המלחמה אום הנדי והמגייס של דאעש, נאסר עיסא. אחרים המופיעים בראיונות כוללים את קפטן עלאא עטח מהיחידה המיוחדת העיראקית ושייח 'התנין' סאלח.

## הפצה
הסרט הוקרן לראשונה בפסטיבל הקולנוע הבינלאומי בקליבלנד 2019. תאריך השחרור הרשמי להפצה דיגיטלית הוא 14 במאי 2019, כשהופץ על ידי Gravitas Ventures. הפסקול המקורי של הסרט הולחן על ידי מועמד גראמי ומפיק התקליטים הבריטי Photek. אורך הסרט התיעודי הוא 86 דקות.

## ביקורות
במערכת Film Inquiry נכתב, כי זהו סרט "עוצמתי וכנה." מייקל רכטשפן מהלוס אנג'לס טיימס שיבח את הסרט אף הוא ולורה דמארקו כינתה את הסרט "נרטיב מרתק של החיים במהלך 'לוחמה טוטאלית'."

הסרט החזיק בדירוג טריות של 100% על סמך 5 ביקורות באתר "Rotten Tomatoes".

## ראו גם
* מוסול (סרט)
## קישורים חיצוניים
* 

## הערות שוליים

קטגוריה:סרטי 2019
קטגוריה:סרטים תיעודיים אמריקאיים
קטגוריה:ג'יהאד
קטגוריה:המדינה האסלאמית בתרבות
דורה זרוק

**דורה איברהים זרוק** (בערבית: **درة إبراهيم زروق**; נולדה ב-13 בינואר 1980) היא שחקנית תוניסאית שחיה ופועלת במצרים.

## ביוגרפיה
זרוק נולדה בתוניס, תוניסיה לאביה איברהים. סבה מצד אימה, עלי אל-זואווי, היה כלכלן ופוליטיקאי תוניסאי.

בשנת 2001, זרוק קיבלה תואר ראשון במשפטים מאוניברסיטת אל-מנאר בתוניס. שנתיים לאחר מכן, קיבלה תואר שני במדע המדינה מאוניברסיטת סן-ז'וזף בלבנון.

בשנת 2012, זרוק הייתה מאורשת לאיש העסקים התוניסאי קייס מוכתאר. באפריל 2020, היא הודיעה ברשתות החברתיות שלה שהיא יוצאת עם איש העסקים המצרי חני סעאד, איתו התחתנה בנובמבר 2020.

## קריירה
בשנת 1997, זרוק התחילה לשחק, והתחילה לשחק בתיאטרון התוניסאי עם תאופיק ג'באלי בשנת 2000. בשנת 2002 היא שיחקה בסרט הצרפתי-תוניסאי, *Khorma*. בשנת 2003 היא שיחקה בסדרה *Colosseum: Rome's Arena of Death*. בשנת 2004, שיחקה לראשונה בסדרה מחוץ לתוניסיה, כאשר השתתפה *Fares Bani Marwan* בסוריה. באותה השנה היא שיחקה בסרט *Nadia et Sarra* יחד עם השחקנית היאם עבאס, ובשנת 2005 שיחקה ב-*Le Voyage de Louisa*.

בשנת 2007, היא החלה לשחק במצרים, שם שיחקה ב-*Alawela fel Gharam* וב-*Heya Fawda* יחד עם מנה שלבי. מאוחר יותר, היא שיחקה במגוון סרטים, כגון *Al Mosafer*, *Tisbah Ala Khair*, ו-*Sheikh Jackson*.

## קישורים חיצוניים

## הערות שוליים

קטגוריה:שחקניות קולנוע וטלוויזיה תוניסאיות
קטגוריה:בוגרי אוניברסיטת סן-ז'וזף
קטגוריה:תוניסאים שנולדו ב-1980
INCOSE

**INCOSE** (ראשי תיבות באנגלית של: **I**nternational **C**ouncil **o**n **S**ystems **E**ngineering)  הוא ארגון חברים ללא כוונת רווח וחברה מקצועית בתחום הנדסת מערכות. ל-INCOSE כ- 17000 חברים כולל חברים עצמאיים, חברי תאגיד וחברים סטודנטים. הפעילויות העיקריות של INCOSE כוללות כנסים, פרסומים, פעילות סניפים מקומיים, הסמכות מקצועיות וקבוצות עבודה טכניות.

הסימפוזיון הבינלאומי של INCOSE (באנגלית: INCOSE International Symposium) מתקיים בדרך כלל בחודש יולי בארצות הברית או במדינה אחרת, והסדנה הבינלאומית של INCOSE (באנגלית: INCOSE International Workshop) מתקיימת בינואר בארצות הברית.

ישנם כ-70 סניפי INCOSE מקומיים ברחבי העולם, כאשר מרבית הסניפים מחוץ לארצות הברית מייצגים מדינות שלמות, ואילו פרקים בארצות הברית מייצגים ערים או אזורים.

INCOSE מארגנת כ-50 קבוצות עבודה טכניות בעלות חברות בינלאומית, שמטרתן לשתף פעולה וליצור מוצרי INCOSE, מודפסים ומקוונים, בתחום הנדסת מערכות. 

INCOSE מייצרת שני כתבי עת עיקריים: כתב העת הנדסת מערכות ומגזין המטפלים Insight, יחד עם מספר עבודות יחידניות שפורסמו, כולל  INCOSE Handbook. בשיתוף עם אגודת המחשבים IEEE  והמועצה לחקר הנדסת מערכות (SERC), מייצרת ומתחזקת את [ספר הידע](https://www.sebokwiki.org/wiki/Guide_to_the_Systems_Engineering_Body_of_Knowledge_(SEBoK)) המקוון [להנדסת מערכות (SEBoK)](https://www.sebokwiki.org/wiki/Guide_to_the_Systems_Engineering_Body_of_Knowledge_(SEBoK)), מאגר ידע בסגנון ויקי הפתוח לתרומות מכל אחד, אך עם תוכן הנשלט ומנוהל על ידי חברי מערכת.

INCOSE מסמיכה מהנדסי מערכות בתהליך ההסמכה תלת-שכבתי. הסמכה מחייבת שילוב של השכלה, ניסיון של שנים ועמידה בבחינה על בסיס המדריך להנדסת מערכות.

INCOSE הוא ארגון חבר בפדרציה של ארגונים מקצועיים לאדריכלות ארגונית (FEAPO), עמותה עולמית של ארגונים מקצועיים שהוקמה כדי לקדם את המשמעת של אדריכלות ארגונית.

## פרסומים ומוצרים

### פרסומים ומוצרים

* *INCOSE Systems Engineering Handbook*
* *Journal of Systems Engineering*
* *INSIGHT* *Practitioner Journal*
* *Metrics Guidebook for Integrated Systems and Product Development*
* *I-pub* publication database
* ''Systems Engineering Tools Database''

### תקנים
המועצה הבינלאומית של INCOSE לוועדה טכנית לתקני הנדסת מערכות (STC) פועלת לקידום ושילוב של תקני הנדסת מערכות הנהוגים ברחבי העולם. חלק מהסטנדרטים הבולטים בהם STC היה מעורב הם:

* ECSS-E-10 Space Engineering - Systems Engineering Part 1B: Requirements and process, 18 Nov 2004
* ECSS-E-10 Space Engineering - Systems Engineering Part 6A: Functional and technical specifications, 09 Jan 2004
* ECSS-E-10 Space Engineering - Systems Engineering Part 7A: Product data exchange, 25 August 2004
* ISO/IEC 15288: 2002 - System Life Cycle Processes
* OMG Systems Modeling Language (OMG SysML), July 2006

### פרסים

* "פרס החלוץ" של INCOSE : פרס שנתי לאנשים שתרמו תרומות חלוציות משמעותיות בתחום הנדסת מערכות
## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הנדסת מערכות
קטגוריה:ארגונים בין-לאומיים
בית הספר התיכון לקהילה היהודית

**בית הספר התיכון לקהילה היהודית** (באנגלית: **The Jewish Community Secondary School**, בקיצור: **JCoSS**) הוא בית ספר תיכון יהודי ציבורי בלונדון. בתחום השיפוט של הרשות המקומית רובע בארנט של לונדון.

בית הספר הוקם עקב הביקוש הרב וחוסר המקום בבית הספר היהודי הוותיק JFS, ובגלל דרישות הכלכליות ותנאי קבלה המחמרים של JFS, המבוססים על מידת הדתיות של משפחת התלמיד, כולל מנהגים דתיים, נוכחות חובה בבית כנסת, חינוך יהודי פורמלי, התנדבות ותרומה לקהילה.

את הקמת בית הספר יזמה בשנת 2001 הלנה מילר, שהבחינה כי בעוד שבנה התקבל ל-JFS, רבים מחבריו לא הצליחו להתקבל בגלל הדרישות המחמירות, הנקבעות על ידי ארגון ק"ק כנסת ישראל היהודי אורתודוקסי. בית הספר JFS אף החמיר את תנאי הקבלה, לאחר שאב יהודי שאשתו התגיירה על ידי התנועה היהודית קונסרבטיבית (המוכנה בבריטניה - התנועה המסורתית) הגיש מועמדות לבית הספר JFS עבור בנו, נדחה והגיש תביעה, בה זכה בטענה שהדבר הוא אפליה עלר רקע גזעי.

בית הספר נפתח בהדרגה בספטמבר 2010, עם עד 180 תלמידים שהצטרפו לשנה השביעית ללימודים בכל שנה עד שבית הספר היה מאוכלס במלואו עם כ-1,360 תלמידים. המחזור השישי שלו נפתח בשנת 2012. לבית הספר יש התמחות במקצועות במדעים. התלמדים בו באים מרקע מגוון, כולל: יהדות אורתודוקסית, הדות רפורמית, קונסרבטיבית וחילונים.

עלות הבנייה הייתה 50 מיליון ליש"ט, כאשר 36 מיליון ליש"ט מהם מומנו על ידי הממשלה, והוא בית הספר התיכון היקר ביותר במימון המדינה שנבנה בבריטניה. ג'רלד רונסון, איש עסקים ופילנתרופ, עזר בפעילות גיוס התרומות והיה נשיא עמותת בית הספר.

בבית הספר כולל מקומות לעד 49 ילדים (שבעה מקומות בכל שנה) עם הפרעות בספקטרום האוטיסטי.

בשנת 2019, JCoSS דורג כבית הספר התיכון הציבורי הטוב ביותר בכל לונדון רבתי (מתוך כ-500) על יד עיתון "סאנדיי טיימס". בשנת 2025, דורג במקום השני אחרי JFS.

## ראו גם
* JFS

## קישורים חיצוניים

* 

## הערות שוליים

קטגוריה:לונדון: בתי ספר
קטגוריה:בתי ספר יהודיים בתפוצות
קטגוריה:2010 בממלכה המאוחדת
דייוויד למברט

**דייוויד למברט** (באנגלית: **David Lambert**; נולד ב-29 בנובמבר 1993) הוא שחקן אמריקאי, אשר מוכר בעיקר של תפקידו בתור ברנדון פוסטר בסדרה "משפחת פוסטר" ברשת Freeform.  

## קורות חיים
למברט נולד בבאטון רוז', לואיזיאנה. אמו היא פורטוריקנית. הוא למד במסגרת חינוך ביתי. הוא התגורר באנגליה, טקסס וטאיוואן אך חי בג'ורג'יה שנים רבות.

## קריירה
למברט התגלה בשיחת ליהוק פתוחה על ידי הסוכנת ג'וי פרוויס באטלנטה. לאחר ביצוע המונולוג שלו, הוא התבקש לעשות משהו אחר. במחשבה ראשונה הוא דקלם את שבועת הנאמנות וזה הצליח. הוא היה בג'ורג'יה כשהוא קיבל שיחת טלפון לטוס לקנדה, כדי להשתתף בסדרת הטלוויזיה  "אהרון סטון".
בין השנים 2009 ל -2010 למברט כיכב בתפקיד ג'ייסון לנדרס, אחיו של צ'רלי לנדרס / אהרון סטון, בסדרת הטלוויזיה "ארון סטון" וגוס בסרט המקורי "Den Brother" בערוץ דיסני. למברט כיכב בסרט בהפקת הולמרק "A Smile as Big As The Moon", ששודר ב -29 בינואר 2012.

למברט  שיחק בתפקיד ראשי בסרט  "המציל ", שהתמודד בפסטיבל סאנדנס 2013 לסרט הדרמטי הטוב ביותר. הוא גילם את מושא האהבה של הדמות שגילמה קריסטן בל, בסרט.

בשנת 2013 הוא לוהק לתפקיד ראשי בסדרת הטלוויזיה "משפחת פוסטר" של רשת Freeform. הוא שיחק את דמותו של ברנדון פוסטר, פסנתרן מוכשר בן 16, בנה הביולוגי של השוטרת סטף (סטפני) אדמס-פוסטר.

## חיים אישיים
למברט הוא ממוצא פורטוריקני. 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא פוארטו ריקני
קטגוריה:אמריקאים שנולדו ב-1993
טטרפודופיס

**טטרפודופיס** (שם מדעי: *Tetrapodophis*; מילולית: "נחש בעל ארבע רגליים") הוא סוג נכחד של זוחל מסדרת הקשקשאים שהיה קרוב לנחשים המודרניים מהקבוצה אופידיה, אך השתייך למשפחה קרובה - Dolichosauridae. זוחל זה התקיים במשך הקרטיקון התחתון של ברזיל לפני בערך 120 מיליון שנה. הסוג הוגדר בשנת 2015 ונכלל בו מין אחד - *Tetrapodophis amplectus*.

הזוחל הקדום דמה במראהו לנחש, אך היה בעל גפיים קדמיות ואחוריות קצרות אך מפותחות, דומות למבנה רגליהם של כמה מיני חומטיים או קמטניים. אורך גופו הגיע ל-20 סנטימטרים בקירוב והוא היה בעל צלעות רחבות לאורך החזה והבטן, מאפיין הנפוץ בעיקר אצל נחשים. כמו כן היה בעל חוטם קצר, שיניים חדות מעט כפופות אחורה ולסתות מעוקלות שאולי יכלו להיפער כדי לבלוע טרף רחב יותר.

מעריכים כיום שנחש מוזר זה השתייך לקבוצה אופידיומורפה, ממנה התפצלו ראשוני בני הקבוצה אופידיה, כמו הדיניליסיה והנחשים המודרניים שאיבדו את כל רגליהם. ממספר החוליות הרב שלו נראה שהיה איטי יחסית ביבשה ואולי היה יצור מיימי. מבנה לסתותיו העידו שהיה טורף, כנראה של זוחלים אחרים או יונקים.

הזוחל התגלה בתצורת קראטו  שבסיארה, ברזיל ונחקר במוזיאון הטבע "Bürgermeister-Müller-Museum" בגרמניה, שם תואר ב-2015 בידי החוקר דייוויד מרטיל.

## קישורים חיצוניים

קטגוריה:בעלי חיים שחיו בקרטיקון תחתון באמריקה הדרומית
קטגוריה:נחשים פרהיסטוריים
קטגוריה:מאובני טקסונים שתוארו ב-2015
קטגוריה:ברזיל: מאובנים
(I'll Never Be) Maria Magdalena

"****" (בעברית: "**(לְעוֹלָם לֹא אֶהְיֶה) מָרִיָּה מַגְדָּלֶנָה**") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הבכורה שלה,  (1985). הוא יצא לאור במרץ 1985, בהוצאת חברת התקליטים וירג'ין רקורדס, כסינגל המוביל מתוך האלבום.

השיר הגיע למקום השני במצעד הלועזי השבועי של רשת ג' וזכה להצלחה גדולה בישראל.

## רקע וכתיבה
השיר נכתב על ידי מיכאל קרצו, הוברט קמלר, מרקוס לור וריצ'רד פאלמר-ג'יימס, והולחן והופק על ידי קרצו גם כן. "" היה ללהיט בין-לאומי, תוך שהוא דורג במצעדי סוף השנה של פלנדריה, וגרמניה. בין היתר, קיבל את תואר הכסף, על ידי איגוד תעשיית ההקלטות הצרפתי (SNEP).

מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-115 מיליון השמעות.

## וידאו קליפ
עבור "" צולם וידאו קליפ רשמי בשנת 1985, המציג את סנדרה בליווי נגן בס, נגן כלי הקשה וקלידן. במאי הווידאו קליפים מייק לקבוש היה אחראי על הבימוי והניהול שלו. הקליפ נכלל באלבומי האוסף של סנדרה , , ו-*The Complete History*.

הקליפ צבר למעלה מ-42 מיליון צפיות. שני קליפים נוספים צברו יחד למעלה מ-76 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:סינגלים מ-1993
קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על מרים המגדלית
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת וירג'ין רקורדס
אופידיומורפה

**אופידיומורפה** (שם מדעי: ***Ophidiomorpha***; מילולית: "דמויי-אופידיה") היא קבוצה טקסונומית מסדרת הקשקשאים הכוללת את הנחשים המודרניים ואת קרוביהם הנכחדים שהתפצלו משאר הקשקשאים, הקרובים ללטאות (הלטאות נחשבות כיום לקבוצה פרפילטית).

קבוצה זו הוגדרה ב-2007, אך לא כל החוקרים מסכימים על קיומה. אחרים רואים בנחשים המודרניים צאצאים של לטאות ימיות כמו המוזאזאוריים וקרוביהם. היא החלה להתפתח ביורה התיכון שלפני 170 מיליון שנה מזמננו וקיימת עד ימינו בנחשים. בעבר כללה קבוצות נוספות מהמזוזואיקון כמו משפחת הדוליכוזאוריים והסוגים *Aphanizocnemus* ו-*Adriosaurus* שנחשבים לעיתים לקרובי הכוחיים.

המאפיינים העיקריים שלהם הם הצלעות הרחבות, עצמות הלסת החזקות והארוכות שהותאמו לבליעת טרף גדול והגפיים הקטנות שלהם.

## מיון
*משפחה דוליכוזאוריים (Dolichosauridae) - נכחדה. בה הטטרפודופיס
*קבוצה אופידיה (Ophidia)
**תת-סדרה נחשים (Serpentes)

קטגוריה:דמויי קמטן
התאחדות הכדורגל של בהוטן

**התאחדות הכדורגל של בהוטן** (בדזונגקה: **འབྲུག་ ཡུལ་ རྐང་ རིལ ཁོངས་ གཏོགས**; באנגלית: **Bhutan Football Federation**) הוא הגוף המנהל של הכדורגל בבהוטן, ששולט בנבחרת בהוטן בכדורגל, נבחרת הנשים הלאומית של בהוטן בכדורגל ואת נבחרת הפוטסל הלאומית של בהוטן. כמו כן, היא אחראית על ארגון ליגת העל של בהוטן, בהוטן סופרליג, ליגת דזונגקאג, ליגת תימפו לנשים, ליגת הפוטסל הלאומית, וכן תחרויות נוער ופנאי שונות.

## היסטוריה
התאחדות הכדורגל של בהוטן הוקמה בשנת 1983 כחלק מהוועד האולימפי של בהוטן. היא חברה בפיפ"א מאז שנת 2000 ובקונפדרציית הכדורגל של אסיה מאז 1993.

נבחרת הכדורגל הלאומית של בהוטן נחשבה ל"נבחרת הכדורגל הגרועה ביותר" עד שנת 2015 אז זכתה במשחק מוקדמות גביע העולם נגד סרי לנקה.

בשנת 2016, הציגה ההתאחדות את תקנת הרישוי למועדונים כדי להביא סטנדרטים בסיסיים לכלכלת הכדורגל במדינה.

ביולי 2017, ועדת המשמעת של ההתאחדות השעתה את קבוצת הכדורגל Druk Pol FC למשך שנתיים לאחר ששחקן הקבוצה לא ציית לשופט במהלך משחק.

כולם מבהוטן.

## פרסים
* 2016: התאחדות השנה השותפת של AFC

## קישורים חיצוניים
* 
* בהוטן, באתר פיפ"א
* בהוטן, באתר AFC

## הערות שוליים

קטגוריה:בהוטן: כדורגל
פיונה שטייל-אנטוני

**פיונה שטייל-אנטוני** (בלוקסמבורגית: **Fiona Steil-Antoni**; נולדה ב-10 בינואר 1989) היא שחמטאית לוקסמבורגית. בדרגת אמן בינלאומי לנשים (משנת 2010). שטייל-אנטוני זכתה במדליית זהב אישית בלוח השני באולימפיאדת השחמט 2006 לנשים.

נכון לספטמבר 2025, מדורגת במקום ה-19 בלוקסמבורג לפי מד כושר.

## ביוגרפיה
שטייל-אנטוני, נולדה בנידרקורן (Niederkorn) לוקסמבורג. אביה החל ללמד אותה שחמט בגיל 9. שנה לאחר מכן היא החלה לשחק בנבחרת הלאומית, ומאז אימן אותה מאמן הנבחרת ולסטימיל יאנסה (Vlastimil Jansa).

שטייל-אנטוני שיחקה בנבחרת לוקסמבורג לנשים באולימפיאדות לנשים החל מ־2002 ועד 2014. רק בשנת 2010 היא לא שיחקה באולימפיאדת הנשים בעקבות השתתפותה באולימפיאדת הגברים. באולימפיאדת השחמט 2006 לנשים, היא זכתה במדליית זהב אישית בלוח השני אחרי שקבלה 10/12 נקודות. בעקבות זאת היא קבלה את התואר אמנית פידה לנשים (WFM). היא השתתפה בנבחרת הלאומית שלה גם באילוניות יבשתיות בהייתה שותפה לנבחרת שזכתה במדליית הארד באליפות אירופה לשחמט לקבוצות של מדינות לאומות קטנות (Small Nations Team Chess Championship) שנערכה בשנת 2009 באנדורה לה ולה.

שטייל-אנטוני זכתה בתואר אמן בינלאומי לנשים (WIM) באפריל 2010. את הנורמות לתואר היא השיגה באולימפיאדת השחמט לנשים 2006, באליפות העולם לנערות בשחמט 2007, בתחרות ונדובר-לה-נאנסי הפתוחה 2008 (Vandœuvre-lès-Nancy) ובתחרות לרבי אומן לנשים בקונדום (condom, gers) בשנת 2008. בתחרות בקונדום היא סיימה במקומות 2–3 עם השחמטאית פולין גישאר (Pauline Guichard).

שטייל-אנטוני זכתה מספר פעמים באליפות לוקסמבורג לשחמט לנשים.

שטייל-אנטוני יחד עם כמה חברים הקימה את מועדון השחמט "The Smashing Pawns". שטייל-אנטוני ותום וובר זכו בטורניר הזוגות בבליץ בגיברלטר 2011. זו הייתה הפעם הראשונה בה "The Smashing Pawns" יוצג בטורניר כלשהו. שטייל-אנטוני משחקת כיום במועדונים The Smashing Pawns (לוקסמבורג), ונדובר (Vandœuvre) (צרפת) וצ'דלטון (Cheddleton) (אנגליה).

## השתתפות באולימפיאדות
פיונה שטייל-אנטוני שיחקה בנבחרת האולימפיות של לוקסמבורג ב-8 אולימפיאדות

## חיים אישיים
שטייל-אנטוני עובדת בעיתון "Chess Evolution Weekly Newsletter" וב־chess24.com.

## קישורים חיצוניים

* משחקי שחמט של פיונה שטייל אנטוני באתר 365Chess.com
* תוצאות של פיונה שטייל-אנטוני, באתר Olimpbase.org

## הערות שוליים

קטגוריה:שחמטאים שהשתתפו באולימפיאדת השחמט
קטגוריה:אמנים בין-לאומיים לנשים
קטגוריה:ילידות 1989
פליקס ל. ספארקס

**פליקס לורנס ספארקס** (באנגלית: **Felix Laurence Sparks**; 2 באוגוסט 1917 – 25 בספטמבר 2007) היה קצין צבא ארצות הברית שפיקד במהלך מלחמת העולם השנייה על הגדוד ה-3, רגימנט הרגלים ה-157, אחד מכוחות בעלות הברית הראשונים שנכנסו למחנה הריכוז דכאו ושחרר את אסיריו. בהמשך שירת בבית המשפט העליון בקולורדו.

## חיים מוקדמים
ספארקס נולד בסן אנטוניו, טקסס, ב-2 באוגוסט 1917, גדל במיאמי, אריזונה. הוא היה הבכור מבין חמישה ילדים; אביו עבד בחברת כריית נחושת עד שזו נסגרה בשנת 1931. השפל הגדול החל ובשנת 1933 נאלצו הוריו לשלוח אותו לדוד באריזונה כדי להתפרנס שם. בשנת 1935, לאחר שחיפש עבודה ללא הצלחה במספנות קורפוס כריסטי, טקסס ובסן פרנסיסקו, התגייס לצבא ארצות הברית.

## מלחמת העולם השנייה
ספארקס הוסמך כקצין חי"ר והוצב ברגימנט החי"ר ה-157 שבפורט סיל, שהיה חלק מהדיוויזיה ה-45. הקולונל צ'ארלס מ'אנקורן (שלחם בפלנדריה במהלך מלחמת העולם הראשונה) מינה את ספארקס להיות עוזרו בשנת 1941. ביוני 1942 התחתן ושנה לאחר מכן מונה למפקד פלוגה בגדוד ה-3 שברגימנט. ביולי 1943 הוביל את פלוגתו במבצע האסקי. מאוחר יותר הוא היה השורד היחיד מיחידתו בקרב אנציו. הוא השתתף במבצע דרגון, לשחרור את דרום צרפת ובהמשך מונה למפקד הגדוד ה-3 ברגימנט. הוא גם השתתף בקרב על הבליטה ובקרב אשאפנבורג. לאחר מכן השתתף בשחרור מחנה הריכוז דכאו. כמה מחייליו, בהשפעת המראות הקשים, הרגו במהלך השחרור חיילים גרמנים שנמצאו במחנה. ספארקס נחקר בעקבות זאת וכמעט שהועמד לדין, אולם הגנרל ג'ורג' פטון קבע כי אינו אחראי למעשי חייליו. עם סיום המלחמה השתחרר בדרגת לוטננט קולונל. על פועלו במלחמה עוטר בכוכב הכסף ופעמיים הוענק לו עיטור לב הארגמן, שניתן על פציעה בקרב.

## לאחר המלחמה
עם חזרתו לחיים האזרחיים למד ספארקס בבית הספר למשפטים באוניברסיטת קולורדו וסיים את לימודיו בשנת 1947. לאחר שפתח משרד עורכי דין בדלתא, קולורדו, הוא נבחר שם לפרקליט המחוז והתמודד כמועמד המפלגה הדמוקרטית. לאחר הפסד בחירתו מחדש בשנת 1952, המושל אד ג'ונסון מינה את ספארקס למלא קדנציה בבית המשפט העליון בקולורדו. בסוף תקופת כהונה זו הוא חזר לעסוק בעריכת דין בדלתא. הוא שירת גם במשמר הלאומי של צבא קולורדו, במיוחד במהלך משבר הטילים בקובה בשנת 1962 ובשנים 1968–1979 שימש כמפקדו, ופרש כבריגדיר גנרל (המקבילה לתא"ל בצה"ל).

שמונה שבועות אחרי יום הולדתו התשעים, ספארקס מת בקולורדו מסיבוכים עקב דלקת ריאות.

את דמותו במיני-סדרה המשחרר: מבצע אוולאנש, גילם בראדלי ג'יימס.

## ראו גם
* נקמת שחרור דכאו
* המשחרר: מבצע אוולאנש

## קישורים חיצוניים
* "דכאו ושחרורו: חשבון אישי מאת תא"ל פליקס ל. ספארקס, AUS (בדימוס)
* קטעים מהסרט התיעודי משנת 1990 "שחרורו של מחנה דכאו"; כולל ריאיון עם פליקס ספארקס
* פארגר, תומאס. "נקמה בדכאו", הבוסטון גלוב, 2 ביולי 2001

## הערות שוליים

קטגוריה:אמריקאים ילידי טקסס
קטגוריה:גנרלים בצבא ארצות הברית
קטגוריה:עורכי דין אמריקאים
קטגוריה:תובעים אמריקאים
קטגוריה:בוגרי בית הספר למשפטים באוניברסיטת קולורדו
קטגוריה:קצינים אמריקאים במלחמת העולם השנייה
קטגוריה:שופטי בתי המשפט של מדינת קולורדו
קטגוריה:מעוטרי כוכב הכסף
קטגוריה:מעוטרי לב הארגמן
קטגוריה:אמריקאים שנולדו ב-1917
קטגוריה:אמריקאים שנפטרו ב-2007
משאל העם באוגנדה (2000)

**משאל העם בנושא אישור דמוקרטיה רב-מפלגתית** התקיים באוגנדה ב־29 ביוני 2000. המצביעים נשאלו האם הם רוצים להשאיר המצב הקיים בו מצביעים לפוליטיקאים עצמאיים, או להחליף לשיטת בחירות רב-מפלגתית.

במשאל השתתפו 51.1% מבעלי זכות ההצבעה, ונבחרה בו שיטת ההצבעה לפוליטיקאים עצמאים. אפשרות זו זכתה עם 90.7% תומכים בעד.

משאל עם שני בנושא נערך בשנת 2005, והתקבלה בו תוצאה הפוכה.

## תוצאות

## הערות שוליים

קטגוריה:אוגנדה: פוליטיקה
קטגוריה:2000 בפוליטיקה
אוגנדה 2000
Swimming in the Stars

"**Swimming In The Stars**" (בעברית: "**שוחה בכוכבים**") הוא שיר שהוקלט על ידי הזמרת-יוצרת האמריקאית בריטני ספירס. השיר יצא לאור ב-2 בדצמבר 2020, על ידי חברת התקליטים RCA רקורדס.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בריטני ספירס
קטגוריה:שירים באנגלית
קטגוריה:בלדות משנות ה-2020
קטגוריה:בלדות אלקטרופופ
מישור מסרה

[ממוזער| מבט על מסרה מגבעת [פאיסטוס|פסטוס]]
**מישור מסרה** או פשוט **מסרה** (ביוונית: ) הוא מישור סחף בדרום כרתים, המשתרע על כ-50 ק"מ ממערב למזרח וכ-7 ק"מ מצפון לדרום, מה שהופך אותו למישור הגדול ביותר בכרתים.

על גבעה בקצהו המערבי נמצאים חורבות פסטוס, סמוך לאמצע חורבות העיר העתיקה גורטיס.

מאז 1500 לפני הספירה המישור התארך עד כדי 6 ק"מ עקב הצטברות של משקעי סחף. חימר ממסרה נמצא כמקור לכמויות משמעותיות של כלי חרס מינואים; סוגי אדמה וסלעים משולי מסרה, במיוחד להדום הרי האסטרוזיה בדרום ולמרגלותיה מצפון בתוך הרי הפסילוריטיס.

במסרה מגדלים עצי זית, כרמים וגידולי גננות. חלק מהמוצרים משווקים לשוק המקומי. חלק ניכר משמן הזית המיוצר מיוצא לאחר מכן לשווקים באירופה. מישור מסרה הוא גם ביתם של סוסי מסרה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יוון: איים
קטגוריה:כרתים: היסטוריה
קטגוריה:התרבות המינואית
וינצנץ קיפר

**וינצנץ גאורג קיפר** (בגרמנית: **Vinzenz Georg Kiefer** ; נולד ב-29 בינואר 1979) הוא שחקן קולנוע וטלוויזיה גרמני. 

## ביוגרפיה
וינצנץ נולד בויילבורג, הסן, גרמניה וגדל בבראונפלס וסיים את בית הספר התיכון ויילבורג בשנת 1999. אביו של קיפר הוא כומר קתולי לשעבר ואמו זמרת גוספל. לוינסנץ אחות גדולה יותר, דוראקא קיפר, שהיא גם שחקנית.

## קריירה
קיפר החל את קריירת הטלוויזיה שלו בשנת 1997 ללא השכלה במשחק וכיכב בסדרת הטלוויזיה הגרמנית בינינו. בשנת 2002 סיים את יום העיון במכון לי סטרסברג לתיאטרון וקולנוע בניו יורק.

על תפקידו בסרט הטלוויזיה "בשם האל" הוענק לו פרס גונתר סטרק במועמדות לקטגוריית השחקן הצעיר הטוב ביותר. בשנת 2008 קיבל וינצנץ תפקיד בסרט הדרמה "כנופיית באדר מיינהוף" בבימויו של אולי אדל, המספר את סיפור הולדתה והיווצרותה של סיעת הצבא האדום. באותה שנה שיחק את התפקיד של ליץ' בעיבוד הקולנועי לרומן מאת ג'ק לונדון, "זאב הים" מערוץ הטלוויזיה ProSieben.

בשנים 2014–2015 שיחק בתפקיד מפכ"ל המשטרה אלכס ברנד בסדרת הטלוויזיה המשטרתית יחידת קוברה 11.

בשנת 2019 שיחק את תפקידו של קלאוס יאגר בסרט הרוסי "T-34" וממנו בא לו עיקר פרסומו. בשנת 2020 שיחק במיני סדרה מבית נטפליקס, "המשחרר: מבצע אוולאנש" גילם תפקיד קטן כחייל בגדוד הלוחמה ההררית של הורמאכט. קיפר לוהק לסרט הקולנוע הצ'כי "*Medieval*" אודות חיו של המצביא הצ'כי יאן ז'יז'קה. הסרט עתיד לצאת לאקרנים במהלך 2022.

## פילמוגרפיה נבחרת
* ספיד רייסר (2008), נהג
* כנופיית באדר מיינהוף (2008), פטר יורגן בואוק
* GSG-9 (2008) סוון ראוטנברג
* הפלא מברלין (2008), פריס
* יחידת קוברה 11 (2009—2015), אלכס ברדנט/דניס קורטמן
* רובין הוד (2013), טיל ייגר
* הדרך לדמפוס (2014), נינו ניומן
* ג'ייסון בורן (2016), כריסטיאן דסאלט
* T-34 (2019), קלאוס יאגר
* המשחרר: מבצע אוולאנש (2020), יוהאן פוס
* Medieval (2022), קונראד

## פרסים ומועמדויות

## חיים אישיים
מסוף 2008 ועד סוף 2010 הוא נפגש עם השחקנית הגרמנית יוזפינה פרויס. בשנת 2011 נפגש ובספטמבר 2016 התחתן עם שחקנית הגרמנייה ממוצא רוסי מאשה טוקארבה.

## קישורים חיצוניים

## הערות שוליים

קטגוריה:שחקנים גרמנים
קטגוריה:גרמנים שנולדו ב-1979
אנדראה דל קסטאניו

**אנדראה דל קסטאניו** (באיטלקית: **Andrea del Castagno**; 1419-21, טוסקנה – 1457, פירנצה) היה צייר מתקופת הרנסאנס המוקדם.
## ביוגרפיה
דל קסטאניו נולד בכפר קסטאניו, סמוך להר פלטרונה בקרבת פירנצה. בזמן המלחמה בין פירנצה למילאנו גר בכפר קורלה שבקרבת פירנצה. בשנת 1440 עבר לפירנצה תחת חסותו של ברנדטו דה מדיצ'י.

לא ידוע הרבה על הרקע האמנותי שלו. מניחים שהוא התמחה אצל פיליפו ליפי ואצל פאולו אוצ'לו. הושפע ממזאצ'ו ומג'וטו די בונדונה.

דל קסטאניו השפיע על בית הספר לציור של פרארה (קוזימו טורה, פרנצ'סקו דל קוסה, ארקול דה רוברטי).

בשנת 1442 שהה בוונציה ויצר שם.

## גלריה

Andrea del Castagno 002.jpg|דוד וראש גולית בגלריה הלאומית לאמנות.
Andrea del castagno, Ciclo degli uomini e donne illustri, 1448-51, 03 regina esther.jpg|אסתר בגלריית אופיצי.
File:DanteFresco.jpg|דנטה אליגיירי בגלריית אופיצי.
Petrarch by Bargilla.jpg|פרנצ'סקו פטרארקה בגלריית אופיצי.
Andrea del Castagno Giovanni Boccaccio c 1450.jpg|ג'ובאני בוקאצ'ו בגלריית אופיצי.
Andrea del Castagno, deposizione, 1444.JPG|חלון ויטראז' בסנטה מריה דל פיורה.
Andrea del Castagno fresques de la voûte absidale église San Zaccaria de Venise.jpg|פרסקאות באפסיס של כנסיית סן זכריה בוונציה.
Andrea del Castagno 001.jpg|פרסקו הסעודה האחרונה בסנט אפולוניה בפירנצה.
Andrea del castagno, Dormition of the Virgin and visitation.jpg|מות מרים בבזיליקת סן מרקו בוונציה.
Del Castagno Andrea Our Lady of the Assumption with Sts Miniato and Julian.jpg|עליית מרים בגמלדה-גאלרי.
Andrea del Castagno, The Holy Trinity.jpg|השילוש הקדוש והירונימוס בכנסיית סנטיסימה אנונציאטה בפירנצה


## קישורים חיצוניים

* 

קטגוריה:ציירים מתקופת הרנסאנס
קטגוריה:ציירים איטלקים במאה ה-15
קטגוריה:נפטרים ב-1457
חוזה לונדון (1946)

ממוזער
**חוזה לונדון** (באנגלית: **Treaty of London**) הוא חוזה שנחתם בין הממלכה המאוחדת לבין אמירות עבר הירדן ב-22 במרץ 1946 ונכנס לתוקף ב-17 ביוני 1946.

החוזה עוסק בעניין הריבונות והעצמאות של אמירות עבר הירדן שלאחריה יקרא הממלכה הירדנית ההאשמית שתהיה תחת הנהגתו של האמיר עבדאללה הראשון. אך עם זאת בריטניה תמשיך להחזיק בבסיסים צבאיים בתוך המדינה ותמשיך לסבסד ולתמוך בלגיון הערבי.

חוזה לונדון החליף את המנדט בריטי-אמירותי הקודם הידוע בשם החוק האורגני של 1928. מנדט זה נתן לאנשי האזור לנהל הרבה יותר ממה שניתן להם עד אז, אך בריטניה עדיין ניהלה את העסקים הכלכליים ויחסי החוץ של האמירות. לפיכך, מסמך זה נחשב בעיני התושבים שלב בדרך לעצמאות.

ב-18 באפריל 1946 בישיבתו האחרונה של חבר הלאומים הכיר החבר בעצמאותה של אמירות עבר הירדן.

ב-25 במאי 1946 אמירות עבר הירדן נהפכה ל"ממלכה ההאשמית של עבר הירדן" או בשמה הנפוץ ירדן. ביומה האחרון של האמירות נקבע מחדש ה"אמיר" עבדאללה הראשון ל"מלך" עבדאללה הראשון של ירדן על ידי הפרלמנט של האמירות. עם זאת הבריטים רק עזבו את האמירות ב-17 במאי. אך עד היום, 25 במאי מוכר בירדן בתור יום עצמאותה ולא ב-17 ביוני, היום שבו העבירה בריטניה לממלכה ההאשמית את כל הזכויות במדינה.

ב-1946 כשהמלך עבדאללה הגיש את מועמדות מדינתו לאומות המאוחדות החליטה ברית המועצות לחסום את כניסתה לארגון בטענה שהמדינה לא "מספיק עצמאית" משליטה בריטית מה שגרם לבריטים לחתום על עוד חוזה במרץ 1948 להסיר כל מוגבלות על ריבונותה של ירדן. עם זאת ירדן לא נהפכה לחברה רשמית באו"ם עד 14 בדצמבר 1955.

## הערות שוליים

קטגוריה:הממלכה המאוחדת: אמנות והסכמים
קטגוריה:1946 בפוליטיקה
קטגוריה:ירדן: היסטוריה
קטגוריה:יחסי הממלכה המאוחדת – ירדן
קטגוריה:אמירות עבר הירדן
קטגוריה:1946 בממלכה המאוחדת
3 (The Purple Album)

(בעברית: **3 (האלבום הסגול)**) הוא אלבום האולפן השלישי של להקת הפופ הדנית לוקאס גרהאם. האלבום יצא לאור ב-26 באוקטובר 2018 על ידי חברות התקליטים קופנהגן רקורדס, Then We Take the World ו-וורנר רקורדס. האלבום כולל שירים על "התבגרות והתקדמות". הלהקה יצאה לסיבוב הופעות עם האלבום בשנת 2019. האלבום הגיע לראשונה למקום ראשון בדנמרק עם השיר "Love Someone" שהגיע למקום הראשון במצעד הסינגלים הדני, ושהה בו שמונה שבועות, ועם השיר "Not a Damn Thing Changed" שהגיע למקום השני, ועם שמונת השירים הנוספים באלבום, שגם נכנסו למצעד.

## ביקורת
מרק קנדי מ-Fort Wayne Journal Gazette כינה את האלבום "מלא בחרטה ובעגמומיות" וציין ש"גם הניתוק לרוב מהמקצבים העליזים ורכיבי ההיפ-הופ הם אלה שהפכו את האלבום האחרון שלו [גרהאם] לכל כך מצליח. זה ממש דיין (Dane) מלנכולי". קנדי הרגיש בסופו של דבר שהאלבום מותיר את המאזין בתחושה מבואסת".

## רשימת רצועות

**הערות**

## מצעדים

## נתוני מכירות

## קישורים חיצוניים

## הערות שוליים

קטגוריה:אלבומי לוקאס גרהאם
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הדני
המדריך לחיים בניו יורק

"**המדריך לחיים בניו יורק**" (באנגלית: **How To with John Wilson**) היא סדרת טלוויזיה אמריקאית מסוגת קומדיה דוקומנטרית שנוצרה על ידי ג'ון וילסון.

הסדרה, שהופקה על ידי נייתן פילדר, מייקל קומן וקלארק ריינקינג, הוזמנה על ידי רשת HBO. היא עלתה לשידור לראשונה ב-23 באוקטובר 2020. הסדרה חודשה לעונה שנייה שעתידה לעלות במהלך 2021.

בישראל, ניתנת לצפייה בסלקום tv, ב-HOT HBO, וב-yes VOD.

## תקציר העלילה
ג'ון וילסון, שמצלם לכאורה סרט סטודנטים תיעודי, חושף למעשה את התופעות והאנשים המוזרים ביותר בעיר ניו יורק. לעיתים הוא מצלם בסתר את הדמויות המתועדות ומנסה לתת עצות ולקבל זווית אחרת על איך לחיות בעיר.

## פרקים

## פרסים ומועמדויות

## לקריאה נוספת
* 

## קישורים חיצוניים
* 

* 
* 

## הערות שוליים

קטגוריה:סדרות טלוויזיה תיעודיות
קטגוריה:סדרות קומדיה אמריקאיות
קטגוריה:סדרות טלוויזיה אמריקאיות שעלו לשידור בשנת 2020
דיכוי נשימתי

**דיכוי נשימתי** או **תת אוורור** (באנגלית: **Hypoventilation**; **היפוונטילציה**) הוא מצב בו מערכת הנשימה אינה מצליחה לספק את צורכי האוורור הנדרש.

במצב של דיכוי נשימתי (בדרך כלל פחות מ-8 נשימות בדקה), רמת הפחמן דו-חמצני בדם גבוהה (היפרקפניה) ומתחיל תהליך הנקרא חמצת נשימתית.

דיכוי נשימתי אינו דום נשימה כיוון שהמטופל עדיין נושם (בדום נשימה המטופל ימות בתוך דקות ספורות כתוצאה מהיפוקסיה), עם זאת, דיכוי נשימתי שאינו מטופל יכול להביא להתדרדרות מהירה במצב החולה בעקבות הפגיעה במאזן חומצה ובסיס.
## גורמים
דיכוי נשימתי עשוי להיגרם כתוצאה מפגיעה בגזע המוח (כמו למשל בשבץ מוחי), מצריכת יתר של תרופות (כדוגמת מורפין) או סמים, או במצבים קיצוניים של השמנת יתר.

## טיפול
הטיפול בדיכוי נשימתי תלוי בגורם להפרעה, בדיכוי נשימתי על רקע של טיפול תרופתי או צריכת סמים, יינתנו חומרים נוגדים. דיכוי ללא גורם ידוע או על רקע פגיעה מוחית, החולה יטופל בהנשמה מלאכותית מכנית.
## ראו גם
* קוצר נשימה
* נשימת יתר

קטגוריה:נשימה
יחסי בחריין–ירדן

**יחסי בחריין–ירדן** הם היחסים הדו-צדדיים בין מדינות אלה.

לירדן יש שגרירות במנאמה, ולבחריין יש שגרירות בעמאן.

## יחסים כלכליים
בשנת 2018 סכום היצוא של ירדן לבחריין עמד על 65.7 מיליון דולר כאשר עגבניות, תרופות וכבשים הם המוצרים העיקריים.

לעומת זאת סך היצוא של בחריין לירדן בשנת 2018 עמד על 124 מיליון דולר כאשר נפט, אלומיניום ואוטובוסים הם המוצרים העיקריים.

## ראו גם
* יחסי החוץ של ירדן 
* יחסי החוץ של בחריין 

## הערות שוליים

קטגוריה:ערכים ללא קטגוריות פיזיות - יחסי חוץ
האסם (סרט)

**האסם** (באנגלית: **The Barn**) הוא סרט אימה אמריקאי משנת 2016, אשר נכתב ובוים על ידי ג'סטין אם. סימאן ובו מככבים מיטשל מוסולינו, ויל סטאוט, לקסי דריפס, קורטלנד ווארד, ניקי האוול, ניקולאוס ג'ושוע, לינה קוויגלי, וארי להמן. הסרט מתרחש בשנת 1989 ועוסק בשני חברים אשר מקימים לתחייה קללה קטלנית.

## עלילה
כל מה שסם וג'וש רוצים לעשות רוצים לעשות זה להשתעשע בליל כל הקדושים ולעשות קצת דברים שובבים לפניי שיסיימו את התיכון שנה הבאה. הם מחליטים ללכת להופעה ובדרך נתקלים באסם נטוש, אך מה שהם לא יודעים זה שבאסם שהם נמצאים בו יש קללה קטלנית שמעירה לחיים מפלצות.

## ליהוק
*מיטשל מוסולינו בתפקיד סם
*ויל סטאוט בתפקיד ג'וש
*לקסי דריפס בתפקיד מישל
*קורטלנד ווארדארד בתפקיד כריס
*ניקי האוול בתפקיד ניקי
*ניקולאוס ג'ושוע בתפקיד ראסל
*לינאה קוויגלי בתפקיד גברת ברנהרט
*ארי להמן בתפקיד ד"ר רוק
*ראיין נוגי בתפקיד שירלי גארט
*דייוויד המפטון בתפקיד ג'ורג
*ג'יימס וולדון בתפקיד מר דניאלס
*ג'סטין מ. סימן בתפקיד בוגימן
*ריק בילוק בתפקיד טיף

## הוצאה
הסרט הוקרן בהקרנת בכורה ב-12 במרץ 2016 בפסטיבל "Fright Night Theatre" שהתרחש בקנדה ולאחר מכן הוקרן בפסטיבלים נוספים כמו פסטיבל סרטי האימה "Crimson Screen" שבארצות הברית ובפסטיבל סרטי האימה "Idaho" שהתקיים גם הוא בארצות הברית.

## פרסים
הסרט היה מועמד למספר פרסים. הוא היה מועמד ל-7 פרסים בטקס פרסי "Maverick" ומתוך המועמדויות זכה בפרס "Best Original Score: Feature" אשר ניתן לרוקי גריי על המוזיקה בסרט. בסרט הפרסים של פסטיבל "Idaho" הוא זכה בפרס של הסרט הטוב ביותר ע"פ בחירת הקהל ובטקס "Crimson Screen Horror Film Fest" הוא היה מועמד ל-7 פרסים נוספים וזכה בשניים מהם בקטגוריות "הסרט העלילתי הטוב ביותר" ו"הצילום הטוב ביותר לסרט עלילתי".

## קישורים חיצוניים

## הערות שוליים

קטגוריה:סרטי 2016
קטגוריה:סרטי אימה מ-2016
קטגוריה:סרטים באנגלית
קטגוריה:סרטי אימה אמריקאיים
קטגוריה:סרטי אימת-חג: ליל כל הקדושים
קטגוריה:סרטי אימה על-טבעיים אמריקאיים
לודוויג טייכמן

**לודוויג קרול טייכמן סטווירסקי** (בפולנית: **Ludwik Karol Teichmann-Stawiarski**; 16 בספטמבר 1823 – 24 בנובמבר 1895) היה אנטומיסט פולני שגילה דרך חדשה של מחקר ברפואה משפטית, שעל שמו נקראים גבישי טייכמן.

## ביוגרפיה
טייכמן נולד ב-16 בספטמבר 1823 בלובלין.

הוא היה אחיינו של הכומר הרפורמי האוונגליסטי בקרקוב פריידריק יעקב טייכמן, ובנו של הרופא יעקב ולדיסלב טייכמן.

הוא סיים בית ספר תיכון ברדום, תחילה למד תאולוגיה אוונגליסטית באוניברסיטת דורפאט, כדי להפוך לכומר קלוויניסטי, בעקבות אביו, אך בסופו של דבר נטש את הלימודים לטובת לימודי רפואה.

בשנת 1856, טייכמן קיבל תואר דוקטור לרפואה מאוניברסיטת גטינגן. בשנת 1861, הוא נהפך לפרופסור לאנטומיה פתולוגית מטעם האוניברסיטה היגלונית שבקרקוב, ובשנת 1868 הוא נהפך שם לפרופסור לאנטומיה תיאורית והשוואתית. בנוסף, טייכמן כיהן כרקטור באוניברסיטה בין השנים 1877–1878.

## עבודותיו
המחקרים שלו על כלי הלימפה הוכרו על ידי הקהילה הרפואית, והוא קיבל פרסים על תגליותיו בתערוכות כלליות בפריז ובווינה.

בשנת 1853 הוא גילה את ההמין (המכונים גם גבישי טייכמן): צורה גבישית של צבע דם. רק מרגע גילוי זה של המדען הפולני, ניתן היה לאתר עקבות דם באופן חד משמעי. המחקר של טייכמן סלל את הדרך לכל מחקר ההמוגלובין הכימי שלאחר מכן.

## ראו גם
* המין

## קישורים חיצוניים

קטגוריה:רופאים פולנים
קטגוריה:מדענים פולנים
קטגוריה:אנטומיסטים
קטגוריה:ילידי 1823
קטגוריה:נפטרים ב-1895
מצוק ביילי (אנטארקטיקה)

ממוזער|מפת אזור הרי הייז  מצוק ביילי נמצאת בפינה הימנית התחתונה  של הרביע החמישי מימין, בשורה העליונה של רביעי המפה
**מצוק ביילי** או **רכס ביילי** (באנגלית: **Bailey Ridge**) הוא מצוק שראשו משונן, ברכסי פורד, בארץ מרי בירד, שבאנטארקטיקה. 

המצוק ממורם בין הר בליידס ופסגות פלמינג. 

ארכו של המצוק 7 קילומטרים. 

גובהו של המצוק 448 מטרים מעל פני הים; והוא ההר ה-5,217 בגובהו באנטארקטיקה.

## היסטוריה
### גילוי המצוק

המצוק התגלה מהאוויר, בשנת 1934, בטיסות חקר של משלחת בירד לחקר אנטארקטיקה.

### מקור השם

שמו של המצוק ניתן לו על ידי השירות האנטארקטי של ארצות הברית, אשר חקר את האזור בשנים 1939–1941.

הקרחון נקרא על שמו של קליי וו. ביילי (Clay W. Bailey), שהיה חבר בשתי משלחות החקר (משלחת בירד, ומשלחת השירות האנטארקטי).

## לקריאה נוספת

• JOHN BRADSHAW, **[https://cmr.earthdata.nasa.gov/search/concepts/C1214590792-SCIOPS Sedimentological and structural measurements and rock samples for radiometric dating of the Swanson Group and Ford Granodiorite of the Ford Ranges, Marie Byrd Land, West Antarctica]**, Antarctica New Zealand, New Zealand Antarctic Institute, New Zealand

• C.J. Adams (1986), **[https://www.tandfonline.com/doi/pdf/10.1080/00288306.1986.10422157 Geochronological studies of the Swanson Formation of Marie Byrd Land, West Antarctica, and correlation with northern Victoria Land, East Antarctica, and South Island]**, New Zealand, New Zealand Journal of Geology and Geophysics, 29:3, 345-358, DOI: 10.1080/00288306.1986.10422157

• C.J. Adams (1986), **[https://www.tandfonline.com/doi/pdf/10.1080/00288306.1987.10422193 Geochronology of granite terranes in the Ford Ranges, Marie Byrd Land, West Antarctica]**, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193

## קישורים חיצוניים

* מצוק ביילי באתר הסקר הגאולוגי של ארצות הברית
* מצוק ביילי באתר הגאזט האנטארקטי של ממשלת אוסטרליה
* מצוק ביילי באתר הגאזט האנטארקטי המשווה SCAR של ממשלת אוסטרליה
* מפת אזור מצוק ביילי

## הערות שוליים

ביילי
ביילי
קרחון בויד

**קרחון בויד** או **קרחון בוייד** (באנגלית: **Boyd Glacier**) הוא קרחון ברכסי פורד, בארץ מרי בירד שבאנטארקטיקה.

פני הקרחון מבותרים בצורה רבה.

הקרחון זורם לכיוון מערב - צפון-מערב; בין מצוק ביילי, והר דאגלס.

אורכו של הקרחון 80 קילומטרים.

הקרחון נשפך אל מפרץ סלצברגר המכסה את מפרץ סלצברגר.

## היסטוריה
### גילוי הקרחון

הקרחון התגלה מהאוויר, בשנת 1934, בטיסות חקר של משלחת בירד לחקר אנטארקטיקה.

### מקור השם

הקרחון נקרא על שמו של ורנון ד. בויד (Vernon D. Boyd), שהיה המכונאי של משלחת בירד, וכן שירת בשירות האנטארקטי של ארצות הברית, והיה מוצב בבסיס וסט (West Base) בשנים 1939–1941.

## לקריאה נוספת

• C.J. Adams (1986), **[https://www.tandfonline.com/doi/pdf/10.1080/00288306.1986.10422157 Geochronological studies of the Swanson Formation of Marie Byrd Land, West Antarctica, and correlation with northern Victoria Land, East Antarctica, and South Island]**, New Zealand, New Zealand Journal of Geology and Geophysics, 29:3, 345-358, DOI: 10.1080/00288306.1986.10422157

• C.J. Adams (1986), **[https://www.tandfonline.com/doi/pdf/10.1080/00288306.1987.10422193 Geochronology of granite terranes in the Ford Ranges, Marie Byrd Land, West Antarctica]**, New Zealand Journal of Geology and Geophysics, 30:1, 51-72, DOI: 10.1080/00288306.1987.10422193

• John O. Stone, Gregory A. Balco, David E. Sugden, Marc W. Caffee, Louis C. Sass III, Seth G. Cowdery, Christine Siddoway, **[https://science.sciencemag.org/content/299/5603/99/tab-figures-data Holocene Deglaciation of Marie Byrd Land, West Antarctica]**, Science 03 Jan 2003: Vol. 299, Issue 5603, pp. 99-102 DOI: 10.1126/science.1077998

• David E. Sugden, Greg Balco, Seth G. Cowdery, John O. Stone, Louis C. Sass III, **[https://science.sciencemag.org/content/299/5603/99/tab-figures-data Selective glacial erosion and weathering zones in the coastal mountains of Marie Byrd Land, Antarctica]**, Geomorphology 67 (2005) 317 – 334

## קישורים חיצוניים
* קרחון בויד באתר הסקר הגאולוגי של ארצות הברית
* קרחון בויד באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון בויד

## הערות שוליים

בויד
אשלי הינסון

**אשלי אליזבת הינסון** (באנגלית: **Ashley Elizabeth Hinson**; נולדה ב-27 ביוני 1983) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס הראשון של מדינת איווה, מאז 2021. קודם לכן הייתה חברת בית הנבחרים המדינתי באיווה מטעם מחוז הבחירה ה-67 של המדינה. בנובמבר 2020 נבחרה אל הקונגרס של ארצות הברית במחוז הקונגרס הראשון. הינסון הושבעה לתפקידה ב-3 בינואר 2021, עם התכנסות הקונגרס ה-117 של ארצות הברית.

## ביוגרפיה
הינסון, שנולדה בדה מוין בירת איווה, היא בוגרת בית הספר התיכון ואלי השוכן בעיר מערב דה מוין. את לימודיה הגבוהים השלימה באוניברסיטת איווה ובאוניברסיטת דרום קליפורניה, שם למדה עיתונות משודרת. כסטודנטית הייתה חברה באחוות "פאי בטא פי". הינסון החלה את דרכה כמגישת חדשות ב-KCRG-TV, תחנת טלוויזיה בבעלות משותפת של התאגידים ABC News ו-MyNetworkTV.

בבחירות 2016 החליטה הינסון להתמודד לבית הנבחרים של מדינת איווה, הבית התחתון בבית המחוקקים של המדינה, מטעם מחוז הבחירה ה-67. בבחירות הכלליות היא גברה על מארק זיידל, מועמד המפלגה הדמוקרטית ברוב בן 62.5% מקולות הבוחרים. מחוז פרוורי זה של סידר ראפידס הוא תחרותי מאוד מבחינה פוליטית. במהלך הבחירות לנשיאות ארצות הברית 2016, המועמדת הדמוקרטית הילרי קלינטון, גברה על יריבה דונלד טראמפ בפער של שני אחוזים בלבד.

בבחירות אמצע הכהונה ב-2018 ניצבה הינסון בפני מסע בחירות תחרותי לבית הנבחרים של איווה, שכולל תעמולת בחירות בטלוויזיה, נגד המורה אריק ג'דרה. בסופו של דבר היא ניצחה עם 52% מהקולות. החל מינואר 2019 הינסון כיהנה במספר ועדות בבית הנבחרים המדינתי: ועדת המשפט, הוועדה לבטיחות הציבור, ובוועדת התחבורה אשר בה מכהנת כיושבת הראש.

ב-13 במאי 2019 הכריזה על התמודדותה לבית הנבחרים של ארצות הברית מטעם מחוז הקונגרס הראשון של איווה, נגד נציגת המחוז המכהנת אבי פינקנאוור. מחוז קונגרס זה, שבשטחו 20 ממחוזות איווה, עבר לשליטה דמוקרטית ב-2018. הינסון הוגדרה בידי ועדת הקמפיין הרפובליקנית לקונגרס כ"טוענת לכתר", בשל התחרות הצמודה במחוז זה. כמו כן, היא זכתה לתמיכתה של המושלת קים ריינולדס וסגנה אדם גרג. ב-2 ביוני 2020 זכתה הינסון בבחירות המקדימות הרפובליקניות, וביום הבחירות הכלליות גברה על פינקנאוור המכהנת. הינסון החלה את כהונתה בקונגרס האמריקאי בינואר 2021.

ב-2 בספטמבר 2025, בעקבות הכרזתה של הסנאטורית ג'וני ארנסט על פרישתה מהסנאט עם תום כהונתה בינואר 2027, הודיעה הינסון כי תתמודד אל הסנאט של ארצות הברית בבחירות 2026.

## קישורים חיצוניים

* 

* 

## הערות שוליים

קטגוריה:אמריקאים ילידי איווה
קטגוריה:דה מוין: אישים
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:בוגרות אוניברסיטת איווה
קטגוריה:בוגרי אוניברסיטת איווה
קטגוריה:חברי האספה הכללית של איווה
קטגוריה:חברי בית הנבחרים של ארצות הברית מאיווה
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
הירי באוניברסיטת קאבול (2020)

ב-2 בנובמבר 2020 **הסתערו שלושה מחבלים חמושים על קמפוס אוניברסיטת קאבול** בעיר קאבול, אפגניסטן, הרגו 32 בני אדם ופצעו 50 אחרים. המתקפה החלה בערך בזמן שחברי הממשלה היו אמורים להגיע לקמפוס לפתיחת יריד ספרים איראני. שלושת החמושים נהרגו מאוחר יותר במהלך עימות עם כוחות הביטחון. המתקפה התרחשה בסביבות השעה 11:00 לפנות בוקר כשארגון המדינה האיסלאמית לקח אחריות לפיגוע.

המתקפה הגיעה לאחר חודשים של מתיחות גוברת בין ממשלת אפגניסטן, הטליבאן, ולוחמים המזוהים עם מחוז ח'וראסאן של המדינה האסלאמית.

## רקע
אוניברסיטת קאבול, הממוקמת ברובע השלישי של קאבול, היא אחד המוסדות הגדולים להשכלה גבוהה באפגניסטן עם 22,000 סטודנטים. האוניברסיטה הותקפה בעבר כאשר ביולי 2019 הרגה פצצה תשעה מחוץ לשערי האוניברסיטה. קצת יותר משבוע לפני הפיגוע בנובמבר באוניברסיטה, מחבל מתאבד הרג 30 במוסד חינוכי אחר בקאבול.

ביום הפיגוע אירחה האוניברסיטה יריד ספרים בין-לאומי. כמה פקידי ממשלת אפגניסטן ושגריר איראן באפגניסטן היו צפויים להשתתף באירוע.

## הפיגוע
ההתקפה החלה בבוקר 2 בנובמבר בסביבות השעה 11:00 בבוקר כשקבוצה של חמושים פוצצו מטען חבלה (ואולי מחבל מתאבד) בשער הכניסה לאוניברסיטה, שלאחריה הם נכנסו למתחם, הרגו עוברים ושבים מאוחר יותר ולקחו בערך 35 בני ערובה. סטודנטים רבים הצליחו להימלט תוך טיפוס מעל הגדרות המקיפות את האוניברסיטה ואילו אלה שנלכדו בבניינים נאלצו להסתתר במקום. חלק מהפצועים מהפיגוע פונו לבית החולים עלי עבד הסמוך.

משטרת קאבול והכוחות המיוחדים של צבא אפגניסטן הובהלו לאוניברסיטה והקימו מצור סביב המקום ולאחר מכן הם עסקו בניקוי בניין אחר בניין במהלך השעות הבאות, כשהשוטרים והחיילים עוברים מבניין לבניין. חיילים אמריקאים וכוחות מיוחדים נורווגיים שהיו מוצבים בעיר סייעו גם הם בארגון תגובה לפיגוע.

בעקבות הפיגוע דיווחה קבוצת המודיעין של SITE כי הסניף האזורי של המדינה האסלאמית - מחוז ח'וראסאן - נטל אחריות על ההרג. הטליבאן האפגני הכחיש את האחריות לפיגוע, אף שפקיד ממשל אפגני אחד ייחס זאת לטליבאן.

## נפגעים
שלושים וחמישה בני אדם נהרגו ויותר מ-50 אחרים נפצעו. רוב הקורבנות היו סטודנטים באוניברסיטה, שכולם היו חלק ממתקן המינהל הציבורי. גורם עיתונאי מקומי אחד תיאר את מקרי המוות כשאפגניסטן "מאבדת את נעריה המוכשרים" מכיוון שלפי הדיווחים רבים מהקורבנות היו בין המצטיינים בכיתות שלהם.

## תגובות
[ממוזער|[מגדל אזאדי בטהראן הואר לזכר המתקפה.]]
ההתקפה נידונה באופן נרחב הן בתקשורת לאומית והן הבינלאומית. דובר הנשיא אמר כי "טרוריסטים תוקפים מרכזים אקדמיים לאחר שהובסו בהלמנד". סגן הנשיא הראשון אמרוללה סאלח צייץ בטוויטר "יום אחד נתקן את כישלונות המודיעין שלנו. אבל הטליבאנים, בעלי בריתם השטניים הדומים בדלת הסמוכה, לא יוכלו לשטוף את מצפונם מהמתקפה המסריחה והלא מוצדקת הזו על אוניברסיטת קאבול." הנשיא לשעבר חאמיד כרזאי כינה זאת "פשע בלתי נסלח". סעד מוחסני מאתר TOLO News תיאר את המחבלים כ"חיות שהורגות את ילדינו". ממשלת אפגניסטן הכריזה יום אחרי המתקפה על יום אבל לאומי.

סאלח הודה שהמתקפה הייתה כישלון מודיעיני. עם זאת, הוא התמודד עם תגובת נגד לאחר שהאשים את הטליבאן בתקיפה, שבתגובה הכחיש את מעורבותו.

גם פקיסטן וגם הודו גינו את המתקפה, וכך גם מדינות אחרות ואף האו"ם עצמו.

סטודנטים מהאוניברסיטה אמרו למחרת לעיתונות המקומית שההתקפה לא תרתיע אותם מלהמשיך בלימודיהם.

## קישורים חיצוניים

## הערות שוליים

קטגוריה:פעולות טרור ב-2020
א.וניברסיטת קאבול
קטגוריה:קאבול: היסטוריה
קטגוריה:פיגועי טרור באפגניסטן
אוניברסיטת קאבול, הירי
קטגוריה:מעשי טבח
אוניברסיטת קאבול
קטגוריה:2020 באסיה
תחנה אחת-עשרה (סדרת טלוויזיה)

**תחנה אחת-עשרה** (באנגלית: **Station Eleven**) היא מיני-סדרה מדע בדיונית פוסט-אפוקליפטית אמריקאית המבוססת על הרומן באותו שם משנת 2014 מאת אמילי סנט ג'ון מנדל. הסדרה עלתה לשידור בשירות HBO Max ב-16 בדצמבר 2021.

## תקציר עלילת הסדרה
בעקבות התפרצות מגפת שפעת המוחקת את מרבית אוכלוסיית העולם, נוצרים תנאים חדשים לגמרי של מחייה עבור חבורת שורדים.

## שחקנים ודמויות
* מקנזי דייוויס בתפקיד קירסטן
* הימש פאטל בתפקיד ג'יוואן
* דייוויד וילמוט בתפקיד קלארק
* נבהאן ריזוואן בתפקיד פרנק צ'ודהארי
* פיליפין ולג' בתפקיד אלכסנדרה
* מטילדה לולר בתפקיד קירסטן הצעירה
* גאל גרסיה ברנאל בתפקיד ארתור
* דניאל דדויילר בתפקיד מירנדה קרול

## הפקה
### פיתוח
ב-25 ביוני 2019 הוזמנה הסדרה על ידי שירות הסטרימינג HBO Max. פטריק סומרוויל אמור היה לכתוב את הסדרה, בבימויו של הירו מוראי. שניהם שימשו גם כמפיקים בפועל.

### ליהוק
באוקטובר 2019 לוהקו מקנזי דייוויס, הימש פאטל ודייוויד וילמוט לככב בסדרה. מטילדה לולר הצטרפה בנובמבר 2019. בינואר 2020, גאל גרסיה ברנאל לוהק לתפקיד משני. בפברואר 2020 הצטרפה דניאל דדויילר לצוות השחקנים כשנבהאן ריזוואן ופיליפין ולג' הצטרפו לצוות במרץ 2020.

### צילומים
הצילומים החלו בשיקגו בינואר 2020. בעקבות מגפת הקורונה, ביום 1 בפברואר 2021 הועברו הצילומים למיסיסוגה בקנדה. הצילומים הסתיימו ב-9 ביולי 2021.

## קישורים חיצוניים
* 

## הערות שוליים

קטגוריה:HBO Max: תוכן מקורי
קטגוריה:סדרות פוסט-אפוקליפטיות

קטגוריה:סדרות טלוויזיה אמריקאיות שעלו לשידור בשנת 2021
תאונים

**תאונים** (מיוונית: תיאוס (Θεός), "אל" *,* אונומה (όνομα), "שם") הוא שמה של אלוהות.

**תיאונימיה**, חקר שמות אלוהיים, הוא ענף של אונומסטיקה; הוא עוזר בפיתוח הבנה של התפקוד וההשקפות החברתיות של אלים מסוימים ועשוי לעזור בהבנת מקורותיה של שפת החברה.

ניתוח תיאונים היה שימושי בהבנת הקשרים של שפות הודו-אירופיות, ואולי גם הדת שלהן. בכל השפות, ניתוח המקור האטימולוגי האפשרי של תיאונים יכול לשמש בסיס לתיאוריות על מקורו ההיסטורי. משמעויות מטאפיזיות ומיסטיות מובחנות גם בתיאונים, כמו בקבלה. מילים תיאוניות יכולות להופיע גם כשם או חלק משם עבור אדם, בעל חיים, דבר או מקום.

## ראו גם
* תאולוגיה
* נומנקלטורה
* אונומסטיקה
* שם תאופורי

## הערות שוליים

קטגוריה:אונומסטיקה
קטגוריה:שמות
קטגוריה:אלים